CELEX: 62022TN0192
Language: et
Date: 2022-04-13 00:00:00
Title: Kohtuasi T-192/22: 13. aprillil 2022 esitatud hagi – Polynt versus ECHA

7.6.2022   
            
            
               ET
            
            
               Euroopa Liidu Teataja
            
            
               C 222/33
            
         
      13. aprillil 2022 esitatud hagi – Polynt versus ECHA
      (Kohtuasi T-192/22)
      (2022/C 222/55)
      Kohtumenetluse keel: inglise
      
         Pooled
      
      
         Hageja: Polynt SpA (Scanzorosciate, Itaalia) (esindajad: advokaadid C. Mereu ja S. Abdel-Qader)
      
         Kostja: Euroopa Kemikaaliamet
      
         Nõuded
      
      Hageja palub Üldkohtul:
      
                  —
               
               
                  tunnistada hagiavaldus vastuvõetavaks ja põhjendatuks;
               
            
                  —
               
               
                  tühistada Euroopa Kemikaaliameti otsus, mis edastati 4. veebruari 2022. aasta kirjaga (FUP- DEV-01-21200655590-58-0000-CCH-1-2_FTR_NOTIF), millega teatati toimiku hindamise otsusele vastamata jätmisest;
               
            
                  —
               
               
                  tunnistada – või kohustada ECHAt võtma uut meedet, millega tunnistatakse –, et hageja on vabastatud kohustusest esitada ECHA-le mis tahes teavet pärast force majeure'i tõttu tootmise lõpetamist ja sellest tulenevat asjaolu, et asjaomane aine ei ole kättesaadav;
               
            
                  —
               
               
                  mõista kohtukulud välja ECHA-lt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et kostja on rikkunud force majeure'i põhimõtet, kui otsustas, et aine 1,3-diokso-2-bensofuraan-5-karboksüülhape koos 1-nonanooliga (EÜ nr 941-303-6) (edaspidi „aine“) tootmise lõpetamine force majeure'i tõttu pärast lõplikku vastavuskontrolli otsuse vastuvõtmist ei vabasta hagejat kohustusest esitada aine esialgse vastavuse kontrolli otsuses nõutud teavet.
               
            
                  2.
               
               
                  Teine väide, et kostja on rikkunud Euroopa Parlamendi ja nõukogu määruse nr 1907/2006 (1) (edaspidi „REACH-määrus“) artikli 50 lõiget 2.
               
            
                  3.
               
               
                  Kolmas väide, et kostja on rikkunud REACH-määruse artikleid 5 ja 6.
               
            
                  4.
               
               
                  Neljas väide, et kostja on rikkunud proportsionaalsuse põhimõtet.
               
            
         (1)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT 2006, L 396, lk 1).